CELEX: 62015CN0142
Language: et
Date: 2015-03-24 00:00:00
Title: Kohtuasi C-142/15 P: SolarWorld AG 24. märtsil 2015 esitatud apellatsioonkaebus Üldkohtu (viies koda) 14. jaanuari 2015. aasta otsuse peale kohtuasjas T-507/13: SolarWorld AG jt versus Euroopa Komisjon

8.6.2015   
            
            
               ET
            
            
               Euroopa Liidu Teataja
            
            
               C 190/5
            
         SolarWorld AG 24. märtsil 2015 esitatud apellatsioonkaebus Üldkohtu (viies koda) 14. jaanuari 2015. aasta otsuse peale kohtuasjas T-507/13: SolarWorld AG jt versus Euroopa Komisjon
   (Kohtuasi C-142/15 P)
   (2015/C 190/05)
   Kohtumenetluse keel: inglise
   
      Pooled
   
   
      Apellant: SolarWorld AG (esindajad: advokaat L. Ruessmann, solicitor J. Beck)
   
      Teised menetlusosalised: Euroopa Komisjon,
   Brandoni solare SpA,
   Global Sun Ltd,
   Silicio Solar, SAU,
   Solaria Energia y Medio Ambiente, SA
   
      Apellandi nõuded
   
   Apellant palub Euroopa Kohtul:
   
               —
            
            
               tunnistada apellatsioonkaebus vastuvõetavaks ja põhjendatuks;
            
         
               —
            
            
               tühistada Üldkohtu määrus kohtuasjas T-507/13;
            
         
               —
            
            
               tunnistada kohtuasjas T-507/13 esitatud tühistamishagi vastuvõetavaks, ning
            
         
               —
            
            
               saata asi tagasi Üldkohtule tühistamishagi suhtes sisulise otsuse tegemiseks.
            
         
      Väited ja peamised argumendid
   
   Apellant esitab apellatsioonkaebuse põhjendamiseks järgmised väited:
   Üldkohus on teinud vea, kui leidis, et komisjoni otsus 2013/423/EL (1) ei puuduta apellanti otseselt, kuna see otsus ei mõjuta otseselt apellandi õiguslikku olukorda ning otsus eeldab rakendusmeetmete kohaldamist.
   
               —
            
            
               Üldkohus on teinud vea kui leidis, et komisjoni otsus 2013/423/EL ei puuduta apellanti otseselt, kuna seda rakendati määrusega 748/2013 (2). Määrus 748/2013 on otsust 2013/423/EL kinnitav akt. Apellandil oleks seega tulnud otse vaidlustada otsus 2013/423/EL.
            
         
               —
            
            
               Üldkohtu leidis vääralt, et otsus 2013/423/EL hõlmab rakendusmeetmeid, kuna Üldkohus ei analüüsinud, kas komisjonil oli määruse 748/2013 vastuvõtmisel kaalutlusõigus või kas otsuse 2013/423/EL rakendamine oli hageja suhtes puhtautomaatne, mis tegelikult nii oli.
            
         
      (1)  Komisjoni 2. augusti 2013. aasta otsus, millega kiidetakse heaks pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) importi käsitleva dumpinguvastase menetlusega (ELT L 209, lk 26).
   
      (2)  Komisjoni 2. augusti 2013. aasta määrus, millega muudetakse määrust (EL) nr 513/2013, millega kehtestatakse ajutine dumpinguvastane tollimaks Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) impordi suhtes (ELT L 209, lk 1).